Sungai Rhine

**Sungai Rhein** (bahasa Inggeris: ***Rhine***) antara sungai yang terpanjang dan terpenting di benua Eropah dengan panjang keseluruhannya 1,230 kilometer (820 batu) dan aliran purata melebihi 2,000 meter padu sesaat; ia terbit dari kanton Graubünden di utara Banjaran Alps terangkum dalam kawasan pendudukan bangsa Jerman di Switzerland mengalir ke utara sepanjang pedalaman Jerman terutamanya Rheinland hingga ke muara-muara pamah Belanda. Sungai Rhein dan juga Danube membentuk sebahagian besar sempadan utara Empayar Rom, dan sejak itu, Rhein telah menjadi laluan air terpenting dengan membawa barang-barang dagangan dari kawasan pedalaman.Rhein juga berfungsi sebagai benteng pertahanan,dan juga menjadi asas kepada sempadan serantau mahupun antarabangsa.Pelbagai istana-istana dan kubu-kubu lama di sepanjang sungai Rhein membuktikan kepentingannya sebagai laluan air utama - pengguna laluan ini biasanya singgah di sini untuk memunggah barang-barang dagangan.

Nama Rhein ini berasal daripada bahasa Celt, iaitu *Renos* (yang mengalir), yang berasaskan kata dasar Proto-Indo-Eropah, ***rei-** (mengalir). Perkataan ini dipercayai menjadi asas kepada kata kerja Inggeris *"to run"*, kata kerja Jerman *"rinnen"*, dan juga perkataan Yunani, *"rhëin"*, dengan kesemuanya membawa maksud *mengalir*. Perkataan ini juga dikaitkan dengan satu pepatah Yunani, *Πάντα ῥεῖ καὶ οὐδὲν μένει* (semuanya mengalir, tiada yang kaku).

## Geografi

### Punca
Punca sungai Rhein terletak di wilayah Graubünden di utara Banjaran Alps, Switzerland di mana dua cawang utamanya dipanggil *[[Vorderrhein]]* dan *[[Hinterrhein]]*.VorderRhein (Tanduk Rhine) berpunca dari Tasik Tuma berhampiran Oberalp Pass dan mengalir merentasi Ruinalta(*Grand Canyon* Switzerland).Hinterrhein(Belakang Rhine) bermula dikawasan syurga glasier berdekatan Rhinquellhorn di sempadan selatan Switzerland.Salah satu punca baru Rhein bermula dari *Val di Lei* di Italy.

Kedua-dua cawang sungai ini bertemu di Reichenau,juga di Graubünden.Dari Reichenau,Rhein mengalir ke utara sebagai *[[Alpenrhein]]* merentasi Chur dan membentuk sempadan dengan Liechtenstein dan juga Austria,yang kemudiannya memenuhi Tasik Constance.Rhein mengalir dari Tasik Constance ke barat sebagai *Hochrhein* melintasi Rhein Falls dan kemudian bercantum dengan sungai Aare yang menggandakan arus aliran sungai kepada purata 1000 kubik meter padu per saat.Ia membentuk sempadan dengan Jerman sehinggalah Rhein menghala ke utara dengan gelaran *Lutut* Rhein di Basel.

### Jerman dan Perancis
Melintasi Basel sebagai *Rhein Atas*,sungai ini membentuk satu lembah yang luas yang menjadi sebahagian sempadan selatan antara Jerman dan Perancis sebelum memasuki Jerman di Rheinstetten,dekat Karlsruhe.

Dengan panjang melebihi 1000 kilometer,Rhein adalah sungai terpanjang di Jerman.Di sini Rhein bertemu dengan beberapa lagi cawang sungai utamanya seperti Neckar,Main dan Moselle,yang menyumbang pada purata arus 300 kubik meter padu per saat.

Antara Bingen dan Bonn, *Rhein Tengah* mengalir merentasi *Gaung Rhine*,satu landskap yang terbentuk kerana proses hakisan,yang berlaku pada kadar hampir sama dengan satu pergerakan tektonik serantau,yang meninggalkan bahagian sungai tidak berubah tetapi menaikkan aras ketinggian bahagian tanah sekitarnya.Gaung ini agak dalam dan terbentang disepanjang sungai yang terkenal dengan istana-istana dan ladang-ladang anggurnya.Rhein disenaraikan sebagai salah satu *Tapak Warisan Dunia UNESCO* 2002 dan dikenali sebagai *Rhein yang romatik* dengan mempunyai 40 buah istana dan kubu lama sejak Tahun Pertengahan dan juga perkampungan-perkampungan wain yang menarik.

Walaupun pelbagai industri dapat dilihat disepanjang tebing sungai Rhein bermula di Switzerland lagi,namun kebanyakkan industri ini terletak di *Rhein Rendah* di kawasan Ruhr Gebiet kerana sungai ini merentasi bandar utama Cologne,Düsseldorf dan Duisberg.Sungai Ruhr,yang bercantum dengan Rhein di Duisberg,amat menakjubkan kerana sangat bersih dan dijadikan air minuman jika diambil kira dengan kepadatan dan jumlah aktiviti industri tebing sungainya.Ruhr menambah sebnyak 70 kubik meter padu per saat aliran air ke dalam Rhine.Walaubagaimanapun,sungai lain dari Ruhr Gebiet,terutamanya Emscher,masih membawa pencemaran kepada Rhine.Menghampiri Belanda,Rhein sekarang mempunyai hampir 2,290 kubik meter padu per saat dan purata lebar melebihi 300 meter.
### Belanda
Rhein sekarang menghala ke barat dan mamasuki Belanda bersama-sama sungai Meuse dan Scheldt membentuk satu delta yang luas.Kelebaran Rhein adalah paling besar apabila melintasi sempadan Belanda di Spijk,berhampiran Nijmegen dan Arnhem,tetapi sungai ini kemudiannya berpecah kepada 3 cawang utama:Waal, Nederrijn(Rhein Rendah) dan Ijssel.

Dari sini,situasi menjadi lebih rumit,dengan nama "Rhine" tidak lagi dikaitkan dengan aliran utama air. Kebanyakkan air Rhine(dua pertiga) mengalir jauh ke barat melalui Waal dan seterusnya menerusi Merwede dan Nieuwe dan bercantum dengan Meuse,melalui "Holland Diep" dan muara Haringvliet ke dalam Laut Utara.Sungai Beneden Merwede mengalir sebagai sungai Noord di Hardinxveld-Giessendam dan bercantum sungai Lek berdekatan Kinderjijk untuk membentuk Nieuwe Maas,yang kemudiannya mengalir merentasi Rotterdam dan berterusan melalui Het Scheur dan *Nieuwe Waterweg* ke Laut Utara.Oude Maas pula bergabung dengan Nieuwe Maas di Dordrecht untuk membentuk Het Scheur.

## Bandar
### Bandar raya
Basel, Strasbourg, Breisach, Karlsruhe, Mannheim, Ludwigshafen, Wiesbaden, Mainz, Koblenz, Bonn, Cologne, Düsseldorf, Neuss, Krefeld, Duisburg, Arnhem (Nederrijn), Nijmegen (Waal), Utrecht (Kromme Rijn), Rotterdam (Nieuwe Maas).

### Bandar kecil
Konstanz, Schaffhausen,Speyer, Worms, Bingen, Rüdesheim, Neuwied, Andernach, Bad Honnef, Königswinter, Niederkassel, Wesseling, Dormagen, Zons, Monheim, Wesel, Xanten, Emmerich, Zutphen (IJssel), Deventer (IJssel), Zwolle (IJssel), Kampen (IJssel).

## Jambatan kereta api
Jambatan-jambatan kereta api(dengan stesen-stesen terletak berhampiran di kiri dan kanan tebing sungai):

* Switzerland
** Berpuluh-puluh buah jambatan di Graubünden, terlalu banyak untuk disenaraikan.

* Liechtenstein dan Switzerland
** antara Schaan dan Buchs SG

* Austria dan Switzerland
** antara Lustenau dan St. Margerethen

* Switzerland 
** antara Feuerthalen dan Neuhausen am Rheinfall 
** antara Dachsen dan Neuhausen am Rheinfall
** antara Eglisau dan Hüntwangen-Will

* Switzerland dan Jerman
** antara Koblenz dan Waldshut
** antara Basel SBB dan Basel Badischer Bahnhof

* Perancis — Jerman
** Strasbourg — Kehl
** Roeschwoog — Rastatt-Wintersdorf (diganakan sebagai jambatan jalan raya sehingga 1949, ditutup 1960, laluan rel dikekalkan untuk perkhidmatan strategik sehingga 1999) 
* Jerman 
** Karlsruhe-Maxau — Wörth am Rhein-Maximiliansau
** Germersheim — Philippsburg
** Ludwigshafen — Mannheim
** Worms
** Mainz
** Koblenz 
** 2 jambatan antara Köln Hbf and Köln Deutz/Messe (Hohenzollernbrücke)
** Düsseldorf
** Duisburg

* Belanda (di kawasan delta,sungai ini berpecah dan namanya sering kali mengalami perubahan)
** antara Nijmegen dan Elst menyeberangi Waal (kawasan delta utama Rhine)
** antara Zaltbommel dan Geldermalsen menyeberangi Waal, terkenal dalam puisi oleh Martinus Nijhoff
** di Rotterdam merentasi Nieuwe Maas , jambatan lama 'De Hef' - digantikan dengan sebuah terowong. Jauh ke selatan, jambatan utama ialah di Moerdijk.
** antara Elst dan Arnhem menyeberangi Nederrijn (kawasan delta kedua terbesar Rhine)
** antara Culemborg dan Houten menyeberangi Lek (kawasan delta kedua terbesar Rhein jauh ke hilir)
** di Zutphen menyeberangi IJssel (kawasan delta ketiga terbesar Rhine)
** di Deventer menyeberangi IJssel
** di Zwolle menyeberangi IJssel
** dekat Alblas menyeberangi Noord (satu cawang di Rotterdam), sekarang digantikan sebuah terowong.
** between Utrecht dan Zeist menyeberangi Kromme Rijn (berdekatan stesen Bunnik)
** di stesen utama Utrecht menyeberangi Vaartsche Rijn (terusan)
** di stesen utama Utrecht menyeberangi Oude Rijn (dijadikan terusan ke dalam Leidschse Rijn).
** antara Utrecht dan Vleuten, Woerden menyeberangi Amsterdam Rijn-Canal 
** antara Utrecht dan Breukelen,Amsterdam menyeberangi Amsterdam Rijn-Canal

## Cawang sungai

Cawang-cawang sungai dari sumber ke muara:

* Kiri

* Kanan

## Cabang sungai/alur delta
* IJssel
* Waal
* Lek

## Terusan-terusan
* Terusan Amsterdam-Rhein
* Terusan Rhein-Main-Danube
* Terusan Scheldt-Rhein
* Terusan Rhein-Herne yang menjadi sambungan kepada Terusan Dortmund-Ems dan Mittellandkanal.

## Rujukan